Som følge af strejken blandt flyveledere i Spanien har flere hundreder af charterrejsende ikke kunnet komme til Gran Canaria fra Aalborg.

De charterrejsende skulle have været af sted i morges. Hele dagen har de ventet på om de kan komme af sted på ferie eller ej. - Vi har da fået lidt forplejning, men ellers vi får intet at vide, siger en af de ventende flypassagerer, Jørgen Steffensen, til TV2/NORD. Ved 16-tiden er et fly kommet af sted mod Gran Canaria, mens det næste fly ventes at komme i luften ved 19-tiden.